Downloaded from YTS.MX
Official YIFY movies site: YTS.MX
„Herdmanék voltak
a világtörténelem legrosszabb gyerekei.”
Hazudtak.
Loptak.
Gyere vissza!
IFJÚ EINSTEIN KÉMIA
Szivaroztak.
Még a lányok is.
Kicsiket vertek.
Még ha nagyobbak is voltak.
Hé!
Hiába vették az Úr nevét.
Istenem!
Káromkodtak a tanárokkal.
Még Fred Shoemaker
düledező szerszámos sufniját is felgyújtották.
Az igazság az, hogy a sufni csúnya volt,
és amúgy is összedőlt volna.
Apám azt mondta: „Herdmanék
egyetlen jó cselekedete az volt, hogy felgyújtották,
és ha tudták volna, hogy jót tesznek,
akkor hozzá se nyúltak volna.”
Olyan szörnyűek voltak,
hogy alig lehetett elhinni, hogy valódiak.
Senki sem tudta, miért ilyenek.
Úgy tűnt, eleve gonosznak születtek.
ÓVAKODJ A MACSKÁTÓL
Ha már a születésről beszélünk,
mi, gyerekek sosem láttuk a szüleiket.
Egyesek szerint feladták, és elmenekültek.
Az elméletem szerint ők voltak az első szülők,
akiket elraboltak, megkötöztek és kizsebeltek a saját gyerekeik.
Ralph,
Leroy,
Claude,
Ollie,
Gladys,
és mind közül a legkeményebb, Imogene.
Mind egyformák, leszámítva a méretüket
és a kék-zöld foltjaikat,
ahol megütötték egymást.
Oké, mindenki üljön le!
Remélem, készen álltok a bemutatóra!
Az első bemutatónk...
Én vagyok.
Oké. Ollie Herdman az első.
Én... Várj!
Ez itt a macskám.
Spike.
Mi ez a felhajtás?
Nem látok.
Az én vagyok.
Hé!
Említettem, hogy loptak?
Mit akarsz?
Ezt a nyakláncot?
Vagy a nyakadat?
A nyakamat választottam.
Elkerültem a bajt,
de úgy tűnt, a kedvenc medálom felkeltette a figyelmét.
Kétségtelen, hogy Imogene volt a vezetőjük.
Halálos félelmet keltett mindenkiben, aki az útjába állt,
beleértve a felnőtteket is.
Alice-t különösen nem kedvelte.
Hé, Tetves!
Valószínűleg azért,
mert Alice Imogene szöges ellentéte volt.
Még abban is...
Megint szappanszagú a kezed.
Titkolod a tetveidet?
Fejtetű volt, egyszer, a nyári táborban.
De Imogene sosem felejti el.
- Herdmanék... - Tudom.
Herdmanék
a világtörténelem legrosszabb gyerekei.
Mit csináltak megint, drágám?
Anyámtól kaptam azt a medált.
Semmit.
A szokásosat.
Felgyújtottak valamit?
Szappanos vizet öntöttek végig az iskola folyosóján?
Elvették az ebédedet, aztán megütöttek, mert nincs cukorkád?
Valami olyasmi.
Ma este írd meg a házidat! Holnap nagy nap lesz.
- Hozom a karácsonyfát. - Szuper, apa!
Herdmanék biztos tönkre fogják tenni valahogy.
Nem túl vidám.
Istenem, ez egy önző ima!
Tudom, hogy nem kellene ilyet imádkoznom, de...
Elküldenéd Herdmanékat addig, amíg fel nem növök?
Egy olyan helyre, ahol nincs sok ember.
Mondjuk egy lakatlan szigetre.
Vad, veszélyes teremtmények viszont vannak.
Vagy ezt, vagy tégy láthatatlanná az egyetemig!
Az megoldaná a dolgot.
Köszönöm, Istenem!
Ne haragudj ezért a szörnyű imáért!
Azt hittük, Herdmanék pokolra kerülnek
az állami fegyház érintésével,
amíg nem találkoztak anyámmal, a templomunkkal
és a nagy karácsonyi műsorunkkal.
Vágd ki a sajátodat!
Az ott a családom.
Apám, Bob, főállású könyvelő,
anyám, Grace, főállású anya,
az öcsém, Charlie, főállású okostojás.
Minden évben.
Oké. Drágám!
Segítenél, kérlek? Édesem!
Normális család egy átlagos városban.
És ez a mi városunk.
Nem sok minden van itt.
A városunk egy dologról volt ismert:
a templomunk éves karácsonyi műsoráról.
Nagy dolog volt.
EMMANUEL VÁROSÁNAK 75. KARÁCSONYI MŰSORA
Idén még nagyobb, az évforduló miatt.
Elmondok mindent, amit tudniuk kell
az éves eseményről Emmanuelben.
A KARÁCSONYI MŰSOR TÖRTÉNETE
Ez itt a legelső alkalom,
amikor megalakult a templomunk és a városunk.
A legenda szerint a műsor akkoriban jelentett valamit,
és a városban mindenki izgatottan várta.
Emlékezni akartak a karácsony szépségére.
Nem hiszem, hogy a műsor olyan szép, mint volt.
Ez mi voltunk tavaly.
Az ott Alice, korábban már találkoztak vele,
amikor harmadikosként Máriát alakította.
Ő pedig Mrs. Armstrong,
mindig is ő rendezte a versenyt,
és gondoskodik róla, hogy semmi ne változzon.
Véleményem szerint a 74. régi fajta műsor
annyira volt mély és örömteli, mint egy újra elküldött karácsonyi lap.
De a város pontosan azt akarta,
hogy változatlan maradjon.
Mivel a 75. alkalom volt, több figyelmet kapott.
Más városokból is eljöttek.
Volt szereplők.
Még az újságban is benne volt.
A nőegylet segített szebb jelmezeket szerezni.
- Egyenes? - Balra dől.
- És most? - Még rosszabb.
- Végül... - Mi?
...ideje emlékeztetnem önöket
Emmanuel városának éves karácsonyi műsorára,
ami idén karácsony napjára esik.
Már a tévében is reklámozzák?
A részvétel és az adományozás a templomban történik.
A városnak látogatókra van szüksége.
Szerintem kétségbe vannak esve.
Akkor szólj, ha jó! Ne akkor, ha rossz!
Abból indulok ki, hogy rossz. Akkor szólj, ha nem!
Most egyenes.
Ez elég meleg.
- Várj! - Mi az?
- Tessék. - Van...
Ideje elmondanom valamit anyámról.
Nehéz egyetlen mondatban összefoglalni, mit csinál.
Akár a karácsonyi díszítésről volt szó, akár arról,
hogy részt vettünk a műsorban,
még ha nem is akartunk,
ő tartotta egyenesben a családunkat.
Ez volt a fő célja az életben,
de ez hamarosan megváltozott.
- Óvatosan! - Mi folyik itt?
- Ez egy Herdman-tűz? - Az Armstrong-ház.
Jaj, ne!
Mrs. Wendelken. Alice anyukája,
a város szuperanyukáinak méhkirálynője,
akinek egyetlen pillantásától...
Ez az!
...anyukám összezsugorodik.
- Tűrd be az inged! - A kabátom alatt van.
Nem lesz semmi baj.
Helen, fáj valamid?
- Igen. Borzasztóan. - Annyira sajnálom! Mi történt?
Megborultam. Mindegy, hogyan.
Mindkét lábát eltörte.
- Mindkettőt? - Igen, mindkettőt.
Hívjátok fel Mr. Armstrongot a gyárban!
Zárjátok el a gázt a krumplim alatt,
vagy leég az egész ház!
Szóljatok a nőegyletnek, hogy nem megyek!
Keressetek valakit a helyemre a bazárba!
- Ez sok. - És az ételbizottságba!
- A szépítő bizottságba! - Persze.
És a karácsonyi műsorba!
Szükségem lesz valakire, aki képes követni a tervemet.
- Rebecca? - Igen.
Te alkalmas lennél rá. Főleg Alice miatt.
Nyilván nem fog menni.
Lefoglal a munkám és a többi bizottság.
De ne aggódj, Helen! Találunk majd valakit.
Esetleg megpróbálhatnám.
Nem kell, Grace.
A műsor különösen fontos idén.
Te hozd a kekszet! Az való neked.
Bocs, az való nekem?
Kekszet hozni, „az való nekem”?
A tavalyi bolti kekszed nagyon finom volt.
Remekül megoldod.
Találunk valakit, Helen.
Még egy dolog anyámmal kapcsolatban: azt szerette, ha egyszerű az élet.
De ha valamelyik könnyen ítélkező városi anyuka
leszólta, bármire képes volt.
Még arra is...
- Mrs. Armstrong! - Hogy mit csináltál?
Önként vállaltad a karácsonyi műsor rendezését?
Segítségre volt szüksége.
Mrs. Wendelken keresni akart...
Nem kell mindent neki csinálnia,
és azoknak a nőknek tudniuk kell, hogy képes vagyok...
Ugye tudod, hogy Armstrong naponta tízszer fog idetelefonálni?
Nem adtad meg neki a számunkat, ugye?
Megígérted, hogy nem fogod.
Miután Mrs. Wendelken azt mondta, hozzak kekszet, minden összefolyik.
Most muszáj lesz ott lennem.
És újra látni Charlie-t, mint pásztort, a fürdőköpenyemben.
Jaj, ne! Meghalt valaki?
Annál rosszabb, fiam.
Anyád rendezi a karácsonyi műsort.
Biztos mind viccesnek tartjátok,
de a karácsonyi műsor hagyomány,
és fontos, és tökéletesen elboldogulok vele.
Azt is mondtam Mrs. Armstrongnak,
hogy ez lesz minden idők legjobb karácsonyi műsora.
Vajon ki lehet?
Ez nem ígért semmi jót.
Az idei műsornak szupernek kellett lennie,
és bármennyire csodáltam anyát, hogy vállalta,
anya sosem csinált még ilyet,
és nem tudta, mivel vagy kivel áll szemben.
Nem bírtam volna nézni, ahogy kudarcot vall az egész város előtt.
- De... - Menni fog, anya!
Istenem, kérlek, legyen jó a műsor,
hogy ne anyát vádolják utána!
De miért is meséltem ennyit
Herdmanékről,
és a város folyton újrahasznosított karácsonyi műsoráról?
Mi köze lehet az egyiknek a másikhoz?
Majd meglátják.
- Jó reggelt! - Jó reggelt!
Mint tudják, havonta egyszer megkérjük a hittanosokat,
hogy szerepeljenek a szertartás első 15 percében,
és csináljon valami különlegeset.
Énekeljenek, adjanak elő el példázatot, vagy mondjanak el néhány bibliai idézetet.
Mielőtt ők következnének,
bizonyára hallottak Mrs. Armstrong
szerencsétlen balesetéről.
Lábadozik.
De szeretném külön megemlíteni Grace-t,
hogy önként vállalta a karácsonyi műsor megrendezését.
Mind nagyon hálásak vagyunk, különösen azért,
mert idén kiemelt figyelmet kap a műsor.
Szóval sok szerencsét! Semmi nyomás!
Nos, Ms. Warren ebben a hónapban is
megkérte a gyerekeket,
hogy mondják el, mit szeretnek a templomban.
Ms. Warren!
Gyerünk, édesem!
Menj csak fel! Igen, jó hangosan!
A vasárnapi hittanban az érzést szeretem legjobban,
amikor odamegyek.
Jól van, Minnie, te jössz! Gyerünk! Hangosan mondd!
Szeretek szent énekeket énekelni, és szeretem Jézust.
Olyan cuki!
Charlie, és te?
Azt szeretem a legjobban a templomban...
hogy itt nincsenek Herdmanék.
Charlie pásztorok
Charlie majd legközelebb elmondja, mi tetszik neki!
Szép vasárnapot!
Mi van? Vannak más dolgok, amiket szeretek,
de ő azt mondta, amit a legjobban szeretek benne.
És azt szeretem benne a legjobban, hogy ott nincsenek Herdmanék.
Ez nem valami keresztényi érzelem.
Ez az igazság. Te mondogatod folyton: „Mindig mondj igazat!”
Amikor apád ezt mondja,
úgy érti, ne a jóság rovására.
- Ezt jól megmondtam. - Most találtad ki...
Az igazság az, hogy Leroy Herdman az elmúlt három napban
folyton elvette a desszertet Charlie uzsonnás dobozából.
Első nap
Add ide, Charlie!
Miért pont Charlie? Ebben a hónapban ő volt a soros.
Második nap
Harmadik nap.
Az ostrom harmadik napján Charlie megadta magát.
Jó, vedd el! Nem érdekel.
A templomban úgyis minden nasit megkapok, amit akarok.
Milyen nasikat?
Csokitorta, csoki, keksz, üdítő, fagyi,
fánk, popcorngolyó.
Tessék! A templomban mindent kapok.
Kár, hogy te sosem fogod megtudni.
Te elolvadnál, ha betennéd a lábad egy templomba.
Charlie hazugsága látványosan visszafelé sült volna el.
ÉLELMISZERGYŰJTÉS ADOMÁNYOK
Azon a vasárnapon volt az élelmiszergyűjtés.
Jó reggelt! Köszönöm, hogy eljöttél.
Helló!
Örülök, hogy látom! Köszönöm, hogy eljöttek.
Biztos jó helyen vagyunk?
Itt vannak.
Te jó ég!
Megoldjuk.
Csak mosolyogj tovább!
- Hol van a torta? - Torta?
Ott van.
Jó ötlet volt, Leroy. Ez jó lesz.
A hittanórára jöttetek?
Azt mondja, óra! Tudtam, hogy ez túl szép, hogy igaz legyen!
Gyertek, húzzunk innen!
Nem! Ez nem olyan, mint egy iskolai óra.
Megismeritek Jézust, és énekeltek róla.
- Itt vannak a szüleitek? - Anya dolgozik.
Azt mondták, itt lesz édesség.
Ingyen édesség mindenkinek, aki kér.
Összedobhatok valami különlegeset
a mise után, ha van kedvetek maradni.
Megmutatom, hol van.
Ajjaj!
Jézus szeret, tudom
Mert ott áll a Bibliában
Beth, örülnél, ha melléd ülnének, ugye?
Remek. Gyertek!
ISTEN VELÜNK
Még nem olvadtunk el.
Úgyhogy maradtak.
Jézus szeret...
Nem énekeltek szent énekeket.
Mert ott áll Bibliában...
Mi Atyánk, ki vagy a mennyekben...
...és nem is imádkoztak.
A Kisjézus...
De sokat rajzoltak.
MÓZES
JÉZUS PÉNZE
És egy kis pénzt is kerestek.
Jól van, gyerekek.
Hamarosan elkezdjük
a karácsonyi műsorunk próbáit.
Kérlek titeket, szóljatok a szüleiteknek,
hogy a jövő héten maradjanak itt veletek mise után a részletekért!
Remélem, idén újra bekerülsz a kórusba.
- A hangod olyan... - Ne már, Alice!
Nem azért játszom Máriát, mert anya rendezi a műsort.
Azt szeretnénk, hogy mind ott legyetek.
Hé, mi az a műsor?
- Egy színdarab. - Színdarab?
Olyan, mint egy film.
- De emberek előtt. - Egy film, mi?
Herdmanék nagy mozirajongók voltak.
TÁVOLI FÖLD RUDOLPH VISSZATÉR
Gyere ide, te kis...
Bár sosem fizettek.
Hé! Állj!
Ne... Állj!
Elég volt! Oké!
Elég! Haver! Ne már!
TÁVOLI FÖLD HAMAROSAN A MOZIKBAN
Mindenki eljön megnézni.
Jézusról szól.
ISTEN VELÜNK
Itt minden róla szól.
Ezek után azt hittem, nem érdekli a műsor.
EMMANUEL ISKOLA 1902 ÓTA
De tévedtem.
A táborban van egy gyors csónakjuk. Sokkal gyorsabb, mint egy autó.
Én még csak kenuban ültem.
Van egy tutaj, amiről leugrunk.
Tudok fejest ugrani.
- Jól hangzik. - Aztán felfal egy medve.
JÁTSZÓTÉRI SZABÁLYOK JÁTSSZ ÓVATOSAN!
Na, Tetves, Penészvirág, készen álltok?
Idén benne leszek a műsorotokban.
- Mi? - Tetves jól hallotta.
Benne leszek a bibliai darabotokban.
Mi? Te nem szerepelhetsz a műsorban!
Én leszek a Kisjézus anyja.
Túl koszos vagy ahhoz, hogy Máriát játszd, Imogene Herdman.
Mindenki tudja!
Alice!
- Ki az a Mária? - A Kisjézus anyja.
Amit mindenki tud, csak te nem.
Én mindig én vagyok Mária a műsorban,
és semmit sem tehetsz ellene.
Édesem, azt fogod mondani, hogy nem akarod eljátszani.
Azt akarod, hogy én legyek Mária.
Miért tennék ilyet?
Mert ha nem teszed, jövő tavasszal,
amikor virágzik a barka,
olyan mélyre feldugok egy barkát a csini kis füledbe,
hogy nem fogják tudni kiszedni.
Kicsírázik benne, és egyre nő.
Életed hátralévő részében
egy fűzfabokor fog kilógni a fejedből.
Ha hiszik, ha nem, csinált már ilyet.
- Hagyj békén! - Egy pillanat!
Mi az?
Te meg mit bámulsz?
Miért akarnál bekerülni a műsorba?
Semmi közöd hozzá.
EMMANUEL ISKOLA
MRS. ARMSTRONG JEGYZETEI A MŰSORHOZ
Míg a kisgyerekek fáradtak voltak,
a nagy gyerekek éhesek,
az anyák haza akartak menni vacsorát főzni,
az apák haza akartak menni,
és nézni a meccset a tévében,
Herdmanék csendben ültek, és várták, hogy anyukám elkezdje.
Csodáért imádkoztam, hogy Imogene csendben maradjon,
és Herdmanék ne gyújtsanak fel semmit,
ne rontsák el anyám próbáját,
és ne égessenek le minket mindenki előtt.
Oké, ez három csoda.
Üdv mindenkinek!
Rövid leszek.
Egy pillanat!
Sok hívás érkezett ez ügyben a héten.
Oké.
Először is, ahogy Mrs. Armstrong szokta mondani:
Nincs kis szerep, csak kis színész.
Ez mit jelent?
Hogy őszinte legyek, nem tudom.
Nincs sok próbánk,
szóval igyekezzetek mindig ott lenni!
- Mi van, ha megbetegszünk? - Nem fogsz megbetegedni.
Ti, kicsi gyerekek,
angyalok lesztek.
„Az idősebb gyerekek pásztorok lesznek,
a fogadó vendégei, és a kórus tagjai.
És szükségünk van Máriára és Józsefre,
három napkeleti bölcsre, és az Úr angyalára is.
Ezek nem nehéz szerepek, de fontosak.
Ezért azoknak a gyerekeknek minden próbán ott kell lenniük.”
És ha ők megbetegszenek?
- Nem fognak. - És ha mégis?
Senki sem betegszik meg, David.
„Mindig Máriával kezdjük.
Gondosan kell Máriát választanunk,
mert Mária Jézus anyja.
Édes, vidám kislánynak kell lennie, aki...”
Na jó, elég ebből!
Tudom, sokan szeretnétek Máriát eljátszani,
de csak egyre van szükség.
Imogene, kérdésed van?
Nem. Mária akarok lenni.
Ralph pedig Józsi.
Olyan volt, mint egy nyomozós film,
ahol egy kedves, idős hölgy fegyvert fog a banki alkalmazottra,
és a pénzt követeli, te pedig nem hiszel a szemednek.
Anyám nem tudta elhinni.
Mindenkinek adnunk kell egy esélyt.
Akar még valaki önként jelentkezni Józsefnek?
Elmer? Általában szereted Józsefet játszani.
Elmer utálta Józsefet játszani.
De a lelkész az apja,
így ő rákényszerítette, ha senki nem jelentkezett.
Soha senki más nem jelentkezett önként.
Hát, ez meglepő. Még valaki?
Jól van.
Ralph lesz a mi Józsefünk.
Akar még valaki önként jelentkezni Máriának?
Alice, te nem akarsz önként jelentkezni?
Nem.
Még valaki?
Anya szörnyű helyzetben volt. A lehető legrosszabban.
A szülők, a műsor, az egyház, az egész város anyát hibáztatná,
ha a műsor kudarc lenne.
Segítsek rajta?
Amit ezután tettem,
a mai napig meghatározza a műsor sorsát.
Oké.
Imogene lesz a mi Máriánk.
A bölcsek következnek.
Leroy, Claude és Ollie akarja őket játszani.
Mindenkinek adnunk kell egy esélyt, Imogene.
Mindenkinek megvolt az esélye.
Egy csomó esélyük volt.
- És az Úr angyala? - Gladys.
Én!
Robby!
Michelle!
Emeljétek fel a kezeteket!
Akkor ennyi.
Szükségünk van pásztorokra.
Charlie, te az leszel.
David és Robby?
Most jut eszembe, hogy Philadelphiába megyünk.
- Dehogy! - Valószínűleg beteg leszek.
Mindkettőtöket beírlak kérdőjellel.
Anya, Gladys Herdman túl erősert üt!
Jó ég, Gladys nem üt meg senkit!
Micsoda ötlet!
Az Úr angyala meglátogatja a pásztorok a mezőn,
és elmondja nekik, hogy Jézus megszületett.
És megüti őket!
Egy szót se többet!
A pásztorok nem adják fel, és nem betegszenek meg.
Nem mennek Philadelphiába.
Szörnyen éreztem magam anya miatt. És részben az én hibám volt.
Öt perce helyettesítette Mrs. Armstrongot,
és Herdmanék máris eltérítették az egész műsort.
Előtte féltem, hogy minden a régi marad,
és most bármit megtennék, hogy újra unalmas legyen.
A történtek híre gyorsabban terjedt,
mint egy Hermanék okozta futótűz.
A gyerekek elmondták a szüleiknek, a szülők hívták a szomszédokat,
a szomszédok pedig a rokonokat.
Hogy hagyhattad, hogy ez megtörténjen? Hogy hagy...
Van valakinél papírzacskó?
Nem fair, hogy egy egész család, akik nem is járnak templomba,
beront, és átveszi a műsort!
Igazságtalanság történt.
Egyetértünk abban, hogy ez kutyakomédia volt.
Mert Herdmanék önként jelentkeztek a versenyre.
A pártatlan szereposztás elleni
súlyos támadásra utal.
Minden tiszteletem az öné, de a folyamat soha nem volt
pártatlan, Mrs. Armstrong.
És ami a súlyos támadást illeti,
szó szerint könyörögtem a gyerekeiteknek, hogy jelentkezzenek.
Lebénultak a sokktól.
De te beszéltél.
Hullámokban tört rám.
Sajnálom, de nagy szavakat
használunk egy műsorral kapcsolatban,
ahol a gyerekeknek
minden évben ugyanott kell állniuk.
Mi komolyan vesszük.
Én is, Mrs. Slocum, ezért jelentkeztem önként.
Abból ítélve, kit tettél meg Máriának, úgy tűnik, nem tudod.
Rebecca,
lehetséges, hogy Alice anyukájaként
érdekelt vagy abban, hogy ki játssza Máriát?
A műsor szent.
Várjunk!
A verseny szent?
- Nyilvánvalóan. - A közösségről szól.
- És az adománygyűjtésről. - És Szűz Máriáról.
- És a hagyományról. - Mi a javaslat?
Rúgjam ki a Herdman-gyerekeket a karácsonyi műsorból,
és tartsam őket távol a templomtól?
Igen.
Nem rúghatom ki őket.
Igazuk van. Herdmanékkel katasztrófa lehet.
Azt a műsort szívesen megnézném.
Szűz Mária szivarozik,
a pásztorok botokkal verik egymást.
Öt dolcsi, és felgyújtják a jászlat.
Miért mondtad, hogy a templomban kapnak kaját, te lökött?
Mert nem hittem, hogy besétálnak a templomba!
Meglep, hogy nem lobbantak lángra.
Bocs, hogy nem jelentkeztem.
Tönkretettem a műsort?
Jó ég, dehogy! Drágám...
Beth, azt mondom, amit azoknak a leereszkedő, minden lében kanál
templomi fontoskodóknak is elmondtam,
hogy bár Helen Armstrong meglepődhet,
hogy akkor is felkel a nap, ha nem felügyeli,
nem ő az egyetlen, aki képes egy karácsonyi műsort megszervezni.
Ha azt hiszik, nem vagyok rá képes, majd én megmutatom nekik!
Ezt mind elmondtad?
Nem az egészet.
- Bármit is belőle? - Hagyjuk!
Az első próba estéje volt.
A nagy esély anyának, hogy bebizonyítsa: ura a helyzetnek.
Kész voltam segíteni, ahogy csak tudok...
De először szokás szerint kiküldték a gyerekeket,
míg a szülők együtt imádkoztak.
Nem annyira az imáról volt szó, inkább azt akarták,
vezessük le a fölös energiánkat, és később jól viselkedjünk.
De aztán...
Most!
Állj!
Sziasztok! Egy perc, és jöhettek.
Jó próbát!
Az első próbát általában nagyjából annyira élveztük,
mint egy háromórás utat az iskolabuszon.
És ugyanolyan zajos és zsúfolt volt.
De a történtek után meg se nyikkantunk,
csendben vártuk, hogy kiderüljön,
mi lesz Herdmanék következő rémtette.
Ezért nem kellett volna megjelenniük.
Hopkins tiszteletes szerint nem azt mondta Jézus:
„Engedjétek hozzám a gyermekeket?”
De Herdmanéket Jézus sem bírta volna ki!
- Jól van. - Anya!
Segítsek valamiben?
Ma nem foglalkozunk semmivel, a vért kivéve.
Hamarosan kezdem. Ülj le Imogene mellé!
Anya!
Lehet, hogy átragad rá a hallgatásod.
Oké, csendet kérek!
Jól van.
Oké.
Üdvözlök mindenkit! Örülünk, hogy mind itt vagytok...
Ez a legnagyobb hazugság, amit a templomban kimondtak.
Kezdjük a könnyű résszel!
Váljunk szét angyalokra,
pásztorokra és vendégekre a fogadóban!
Kik voltak a pásztorok? Honnan jöttek?
- Mi az a fogadó? - Olyan, mint egy motel,
ahol az emberek éjszakáznak.
Milyen emberek? Jézus?
Most komolyan! Jézus még meg sem született!
Mária és József ment oda.
- Miért? - Mi történt először?
- Kezdjük az elején! - A legelején?
Ez mindenkit megijesztett, mert a legeleje
a Teremtés könyve lenne,
ahol az áll: „Kezdetben volt...”
Ha ott kezdjük, évekig itt leszünk.
Kezdjük a karácsonyi történet elején!
Milliószor hallottuk már.
Szerintem jó ötlet újra meghallgatni.
Jó emlékeztető arra, miről szól a karácsony.
„József is fölment Galilea
Názáret nevű városából Júdeába,
Dávid városába, Betlehembe,
mert Dávid házából és nemzetségéből származott,
hogy összeírják jegyesével, Máriával együtt,
aki áldott állapotban volt.”
-„Áldott állapotban volt”? - Terhes volt, hülye!
Ralph, elég volt!
Nem szép dolog azt mondani, hogy Mária terhes.
Anyukám nem örülne neki.
Ez igaz.
Mrs. Wendelken nem szerette,
hogy a macskák kiscicát szülnek, a madarak tojást tojnak,
és nem engedte, hogy Alice olyannal játsszon, akinek két nyuszija van.
Befognád?
Hallani akarom!
Nem hittem el.
Herdmanék híresek voltak arról, hogy sosem ülnek nyugton,
és soha nem figyelnek oda senkire:
a tanárokra, a szülőkre, a rendőrségre.
Mégis, valami a karácsonyi történetben
megragadta őket, minden szavát figyelték.
Máriának és Józsefnek az istállóba kellett mennie,
mert nem volt hely a fogadóban.
Jó isten! Még Jézusnak sem?
Nem vesszük hiába Isten nevét, Imogene.
Mi az a jászol? Valami ágy a babának?
Miért van ágy egy istállóban?
Épp ez a lényeg, Leroy.
Nem volt ágy a pajtában.
Azt használták, ami ott volt.
Mit tennél, ha lenne egy újszülött babád,
és nincs ágy, ahová lefektetheted?
Mi Gladyst egy fiókba tettük.
Tessék!
Mária az állatok kővályújába
fektette a Kisjézust.
Mi volt bepólyálás?
Azt mondtad, bepólyálta Jézust.
Bepólyálta.
Régen szorosan becsomagolták a babákat egy nagy textilbe,
hogy ne tudjanak mozogni.
Megkötözték, és betették egy dobozba?
Hol volt a gyermekvédelem?
„Egyszerre csak ott állt előttük az Úr angyala,
és beragyogta őket az Úr dicsősége.”
Shazam!
Shazam?
A sötét éjszakából előbukkant
szörnyű bosszúvággyal a Hatalmas Marvo!
Soha nem beszélt még ennyit.
Ez egy képregény.
Akkor igen.
Az Úr angyala kicsit olyan,
mint egy képregényhős.
„Amikor a júdeai Betlehemben Heródes király idejében
Jézus megszületett,
bölcsek jöttek napkeletről Jeruzsálembe.”
Ez vagy te, Leroy. Claude, Ollie, figyeljetek!
Miért voltak bölcsek? Tanárok voltak, vagy mi?
Nem, idióta, olyanok, mint az elnökök.
Ne üssünk!
De ez közel járt. Királyok voltak.
Na végre!
Talán valaki végre megmondja a fogadósnak, hogy kapja össze magát,
és hozza ki a babát az istállóból!
„Bementek a házba,
és meglátták a gyermeket
anyjával, Máriával.
Leborultak és hódoltak neki,
majd elővették kincseiket,
s ajándékot adtak neki: aranyat, tömjént és mirhát.”
Várjunk! Mi ez az izé?
Olajok és parfümök.
Olaj? Miféle olcsó király osztogat olajat?
A tűzoltómenhelyen jobb ajándékot kapnál!
Heródes király volt.
A bölcseket küldte, hogy keressék meg a Kisjézust.
Ő küldte a vacak ajándékokat is?
Ennél rosszabb volt a helyzet.
Heródes meg akarta öletni a Kisjézust.
- Te jó isten! - Imogene!
Ki játssza Heródest?
Heródes nem szerepel a műsorban.
- Mi? - Mi?
- Ne már! - Ne!
Mutatnunk kell, ahogy megverik!
Charlie lehetne Heródes.
- Nem akarok Heródes lenni. - Nem!
A fogadóst is el kéne kapni.
- Gladys, használd az angyali erődet! - Nem hiszem, hogy...
Jól van, elég volt. Elég!
Oké!
Nyugalmat kérek!
- Talán Jézus megölhetné Heródest. - Shazam!
- Szép festmény, mi? - Aha.
Az a Mária kemény csaj volt.
Kemény?
Igen, sok mindenen ment keresztül,
és komoly kihívásokkal küzdött meg, hogy megszülhesse a gyermeket.
Nem tűnik keménynek.
Csak kedvesnek és csinosnak.
Igen. Azon a festményen.
Miért van a városunk neve a festmény felett?
- Tudod, mit jelent az Emmanuel? - Nem.
Azt jelenti: „Isten velünk.”
Ez volt a Kisjézus.
És te...
A karakter, akit önként eljátszol,
segített ebben.
Elég menő.
Azt hiszem.
Szóval...
Nézd, én...
Sok jó kérdést tettetek fel ma este.
És ez elgondolkodtatott,
talán jobban élveznétek nézni a karácsonyi műsort,
mint részt venni benne.
Úgy mindent láthattok,
az összes részletet.
Érted?
Nem. Megcsinálom.
A karakteremnek fel kéne gyújtania a fogadót.
Igen. A darabban talán
inkább elkergethetnéd egy másik országba
Imogene...
Nagyon szeretném, ha jól viselkednétek.
Segíts ebben,
és a tiétek az összes édesség a verseny után!
Mit gondolsz?
Ezt már hallottam.
Imogene, menjünk!
Mennem kell.
- Mi történt veletek? - Herdmanék.
Meg akartak ölni... megint.
Ilyen a showbiznisz, haver.
Nem értek semmit.
Nem látok zúzódást. Ez győzelem.
Nem is próbáltunk! Csak elmondta a karácsonyi történetet.
Herdmanék nem hallották még.
Tegyük fel, nem tudsz semmit, és valaki elmondja!
Én jobban össze lennék zavarodva a Mikulás esetében.
Mit gondolsz?
Az egész egy vendéglátós rémálom.
Szánalmas, hogy egy terhes nő érkezik,
és az egyetlen szabad szoba az istállóban van.
Herdmanék is ezt mondták.
Erre még nem gondoltam. Szánalmas.
Sokat hallunk erről a meleg istállóról,
az állatokkal és az édes illatú szénával.
Az unokatestvéreim egy farmon nőttek fel.
Semmi édes nincs abban a szagban.
Be kell vallanom.
Valahol mélyen talán jó ösztöneik vannak a gyerekeknek.
Élve akarták elégetni Heródest, anya!
Azt mondtam, valahol mélyen.
Kiszúrták, ki az igazi főgonosz. Ez már valami, nem?
Mi lett Heródessel? Nem tudom.
Ki hívna ezen a...
- Mrs. Armstrong. - Mrs. Armstrong.
Már ötödször ebben az órában.
Wendelken elmondta neki, hogy még nem rúgtad ki Herdmanékat.
Tudnia akarja, mi tart ilyen sokáig.
Édesem, erről a szagról jut eszembe, hogy elfoglalt vagy.
Istenem...
Az az érzésem,
hogy ez katasztrófa lesz.
Ébren vagy, kölyök?
Hogy vagy?
Biztos, hogy anya nem tudja lecserélni őket?
Ahhoz már kicsit késő.
Az egész az én hibám, mert nem emeltem fel a hülye kezemet!
Volt egy nálam sokkal bölcsebb férfi,
aki egyszer azt mondta: „Az aggodalom
nem hosszabbítja meg az életet.”
Ez vonatkozik egy műsor megrendezésére is.
Az az ember nem találkozott Herdmanékkel.
Ami azt illeti...
Mindenkinél jobban ismeri őket.
Mindegy, eljönnél velem reggel elintézni valamit?
Mit?
Egy elintéznivalót.
Jó, ha eljössz. És az egész család.
Szeretném, ha látnátok valamit.
Oké.
Aludj egy kicsit!
- Boldog karácsonyt! - Boldog karácsonyt!
Evan! Megvan?
Igen.
- Kösz, Bob. - Boldog karácsonyt!
- Mire kell ez? - Nem akarod tudni?
Nem tudtam, hogy titkos Mikulás vagy.
Nem éppen titok.
Az egyház jótékonysági bizottsága
évtizedek óta ezen dolgozik.
Ez jó módja annak, hogy kilépjünk a komfortzónánkból, és segítsünk.
És gondoltam, érdekelni fog titeket az egyik megállóhelyem.
Néhány osztálytársatok itt lakik.
Tényleg? Ez az egyik megállód?
Nem is mondtad, hogy látogatod Herdmanékat.
Egészen mostanáig nem tűnt fontosnak.
- Beth, jössz? - Nem lenne jó ötlet.
Oké.
De ne feledjük, hogy mindenkihez eljön a karácsony.
- A sonkás ember! - Kérek!
- Sonkanap van! - Add a sonkát!
Sonkanap!
Hé!
Az a sonka karácsonyra van,
és ha addig hozzáértek,
kitalálok egy kínzást, csak nektek!
- Anyukád itthon van? - Napkelte után nem.
- Sajnálom. - Semmi baj. Tudok főzni.
Biztos vagyok benne.
Mondd meg neki, hogy beugrottam!
Nektek hoztam a legnagyobb sonkát.
Boldog karácsonyt!
Add ide! Első falat!
Add ide! Húzz innen, Imogene!
Szállj le rólam, Ralph!
Hátra!
Se anya, se apa nincs itthon.
Hopkins azt mondja, nem tudják, hol az anya.
Azt hallottam, hogy amikor Gladys kétéves lett,
Mr. Herdman felszállt egy vonatra, és nem jött vissza.
- Senki sem hibáztatná. - Jól van, Beth, elég volt!
Nem hiszem el, hogy hallgattam azokra a nőkre!
Mi jár a fejedben?
Az jár a fejemben,
hogy Mrs. Armstrong, Mrs. Wendelken
és mindenki más bekaphatja.
Végül is
ők felemelték a kezüket, és senki más nem.
Ennyi.
Mi az?
Hogyan kell könyvet szerezni a könyvtárból?
Kell egy kártya.
- Van? - Aha.
Add ide!
Ez nem így működik.
Egy pillanat!
CSENDET KÉRÜNK!
Jóságos ég!
Nem tartok itt pénzt, ha azt akarjátok.
Ez a könyvtár, ugye? Ahol a könyvek vannak?
Az, amiben Jézus van.
Meg az anyja.
- És a bölcsek. - És a hülye Heródes.
Amit a templomban használnak.
A Bibliára gondolsz?
Üdv, Mrs. Graebner!
Imogene és a testvérei olvasójegyet szeretnének.
Én is!
És a húga is.
Beth!
- Azt hittem... - Nyugalom, hölgyem!
Meg kell néznünk valamit.
Imogene és Ralph Máriát és Józsefet alakítják a műsorban.
Tudom. Vettem jegyet.
Még mielőtt megtudtam.
Nem ajánlottak fel visszatérítést.
És most olvasójegyet akartok?
Ti?
Bibliákat nézegetni?
Már mindent láttam. Herdmanék a könyvtárban!
Ott a karácsonyi történet.
Hol vannak a képek?
KÉPES BIBLIA BIBLIAI MESEKÖNYV
Némelyik szó fura, de ez a cucc menő.
- Ralph, keress egy heródeses könyvet! - Hogyan?
Megmutatom a katalógust.
Ne vegyél semmit!
Ez nem olyan katalógus.
Beth anyjának igaza volt. Ez a Mária elég kemény csaj.
Herdmanék könyvről könyvre kutattak,
minden kérdésüknek utánanéztek.
Az ujjaim tele voltak vágásokkal,
annyiszor néztem végig a katalógust.
- Képek. - Képek sok könyvben.
Rengeteg házi feladatom volt,
amihez könyvtárba kellett mennem,
de semmi sem érdekelt annyira,
mint Imogene-t a karácsonyi történet.
Hallod?
A pásztorok elvoltak magukban, erre bumm!
Igen, értem. De mi a bölcsek vagyunk.
Egy doboz szemetet hozunk. Miért kell nekünk ezt csinálnunk?
Ollie, melyik az a film, ami tetszik, a bálnás?
Föld a láthatáron!
Szerinted a kapitány abban a filmben
magától jött rá, hogyan kell tutajt építeni?
- Kizárt - Bizony.
Olvasnia kellett róla.
Azt hittem, a tortáért csináljuk.
A torta miatt is.
De közben egy filmet is csinálhatunk.
A filmekben a színésznő...
Minden színész és színésznő valaki más lehet.
Megváltoztathatják önmagukat, és más életet élhetnek.
Megszabadulhatnak a nyomorult életüktől,
és valaki mássá válhatnak.
Mi is megtehetjük
Igen.
Szóval én király lehetek.
Igen. Szenteste az lehetsz.
Kizárt, hogy Gladys angyal lehet.
De igen!
Legalább megpróbálhatod.
Szuper. És csak egy szegény pasi lehetek, aki a férjed.
Elég fontos ahhoz, hogy írjanak róla.
És én leszek az édes, szép...
Akkor megkaphatjuk az összes kajájukat.
És most már könyvengedélyem is van!
A torkodon akadt valami?
Haza kellene mennem.
Senki sem kérte, hogy maradj.
Claude-nak tetszik az engedélye.
Ennél több köszönetet sosem kaptam.
Bocs, hogy késtem.
Jól van, lássuk a csoportokat!
Angyalok, ti...
Oké, jó. És mindenki más...
Nos... köszönöm, hogy időben ideértetek.
Igen, Claude?
- Felakaszthatjuk Heródest? - Nem, Claude.
Senki sem fog meghalni ebben a műsorban.
Sok dolgunk van ma este,
- szóval lássunk hozzá! - Elnézést!
Miért vannak még itt?
Mert szerepelnek a műsorban, Rebecca.
És ez így is marad.
Valóban?
És mit mondjak Mrs. Armstrongnak,
Mrs. Slocumnak és a többi anyának?
Mondd meg nekik,
hogy ez lesz minden idők legjobb karácsonyi műsora!
Megoldom Herdmanékkel.
Mindenki a helyére!
RÓMAI KATONÁK
Az Angyalnak nem kéne mondania valamit?
Hé!
Igen, még mindig Herdmanék voltak,
és néhányan
ezt egy percre sem felejtették el.
Gyerünk!
El a babától!
Imogene, a bölcsek azért vannak itt, hogy hódoljanak neki,
nem azért, hogy bántsák, az ég szerelmére!
Mi lenne, ha nem másfelé mennénk haza?
Mi lenne, ha elmondanánk a királynak, hol volt a baba?
- Az öreg Heródes megölné. - Nem!
De később átgondoltam,
és úgy döntöttem, ha Heródes, egy király,
meg akarja ölni Jézust, egy ács kisfiát,
és tudja, hol van, meg is teszi.
Szóval Leroy elgondolkodtatott minket.
- Hagyd abba! - Nincs Jézus. Soha.
Vegyél vissza egy kicsit!
Felállni! Nem hallom, ha egyszerre beszéltek.
Alice láthatólag úgy gondolta, nem érdemes átgondolni semmit,
amit Herdmanék mondanak.
Nem tudna mosolyogni?
Nem szokása.
De legalább mások próbálkoztak...
egészen váratlan módokon.
Oké. Mindenki a helyére!
Kivel beszéljek az átírásokról?
Hallottam az átírásokról a filmekben.
Oké, Isten!
Most még ijesztőbb.
Kérlek, segíts anyának,
és mentsd meg a műsort, kérlek!
Ez minden.
Ámen.
Az utolsó próba
a közös vacsora előtt volt.
Az egész templom tele volt gyerekekkel,
szülőkkel és az ételbizottság tagjaival.
Így Mrs. Slocumnak lehetősége volt
kémkedni, hogy valami rosszat találjon.
EMMANUEL VÁROSÁNAK
75. JUBILEUMI KARÁCSONYI MŰSORA
Üdv, Mrs. Slocum!
Üdv!
Elnézést emiatt!
Csak annyi a tennivaló ilyentájt,
hogy az ételbizottság úgy döntött,
ma este elkészíti az ételeket.
Remélem, nem zavarunk.
Nem.
Nem megyünk a konyha közelébe. Nem fogjátok észrevenni, hogy itt vagyunk.
Anya tévedett.
Mindenki megtudta, hogy ott vagyunk, mielőtt véget ért az este.
Oké, jelmezes próba lesz!
Ki tudja, ez mit jelent?
- Jelmezt húzunk. - Beöltözünk.
Igen, néhányan.
Nekem nincs jelmezem.
Csak vedd fel apád fürdőköpenyét! Mindig ezt csinálom.
Apámnak nincs fürdőköpenye.
Mit hord otthon?
Alsógatyát.
Jól van.
Semmi baj. Idén, az évforduló miatt,
a nőegylet segített szebb jelmezeket szerezni.
Tudsz édes lenni.
Szia, Imogene!
Nem jelmezben kéne lenned?
De, abban leszek.
Máriát játszom.
Nem is tudtam.
Nem hasonlítasz egy Máriára sem, akit eddig láttam.
El kell készítenem a vacsorát.
Ötszáz embernek!
Ragyog tőle a szemem a fényben.
A jelmezes próba lényege
nem a jelmez.
Hanem az, hogy megállás nélkül csináljuk.
- Értitek? - Igen.
- Oké.
Odafent ülök a nézőtéren.
Legyetek ügyesek!
Igen.
Nagy mosolyt kérek!
Kapaszkodj a korlátba!
Jó.
Te jó ég! Emberek, kezdődik a műsor!
Imogene! Mi a baj? Hol a jelmezed?
Hol van a baba?
Nincs baba. Egy játékbabát használunk.
Igen, tudom.
Mert miattam nem adtak igazit.
- Dehogy! - Igaz volt.
Az elején sok babát felajánlottak.
Eugene Slopertől, aki ígéretes lehetőség volt,
egészen Junior Cottle-ig, aki majdnem négyéves volt.
Az apja azt mondta, hogy össze tudja húzni magát.
Hallom, szükség van egy babára. Segíthetek.
Tényleg? Nagyszerű! Ki az?
A szupermarketben mindig van pár, babakocsiban.
Simán elhozok egyet.
Imogene, remélem, viccelsz!
Tudod, hogy nem sétálhatsz el csak úgy a babával.
Kétlem, hogy Imogene tudta.
Minden mással elsétált.
De amikor a szülők hallottak Herdmanékről,
visszavonták a felajánlott kicsiket.
- Reménykedtünk. - Halló?
Bernice Toole egy három hónapos baba nevelőszülője volt.
Nem baj, hogy kínai!
- Köszönöm, Bernice! - Igen!
De aztán örökbe fogadták a babát,
és Bernice azt mondta, túl korai lenne visszakérni.
- Szóval ennek annyi. - Hol van?
Azt hiszem, Beth behozta a kocsiból.
Kérdezzük meg tőle!
Imogene testvérei elrejtették a babát,
mert szerintük nem hasonlított Jézusra,
bármit is jelentsen ez.
De az eredménytelen keresés után muszáj volt elkezdenünk.
- Egy jászolban - Ó, Betlehem kis városa...
- Nincs bölcsője... - Még mindig látjuk...
Állj!
Hátsó sor, az „Egy jászolban” van előbb!
Megvan a baba.
Végre! Nem nektek köszönhetően, barmok!
Ne érj hozzá! Ez a Kisjézus.
Imogene, itt nem mondasz semmit.
Akkor bölcsek, csendben távozzatok!
Ez fontos! Emlékeztek, mit mondtam?
Senki nem mond semmit a műsorunkban,
kivéve az Úr angyalát,
és persze a kórust.
Mária, József és a többiek
egy csodás képet alkotnak, hogy azt nézzük,
miközben a karácsonyról és a jelentéséről gondolkodunk.
Mit jelent ez?
Kezdem elfelejteni.
Oké, kezdjük a...
Az előadás alatt nem hordhatsz fülbevalót.
Tudod, hogy Mária nem viselt fülbevalót.
- Muszáj hordanom. - Miért?
Ki lett lyukasztva a fülem, nem akarom, hogy benőjön a lyuk.
- Kilencven perc alatt nem n ő be. - Jobb, ha bent hagyom.
- Ezt mondta az orvos? - Milyen orvos?
- Ki lyukasztotta ki a füledet? - Gladys.
Jól van.
Keresünk egy kisebbet a műsorhoz.
Kezdjük elölről! Oké, szóval...
El kell mondanom, hogy neveztem el.
Nem. Ne feledd, nem Mária ad nevet a babának!
Mondtam, hogy én neveztem el!
Nem! Nem is József nevezi el.
Isten egy angyalt küld, aki megmondja Máriának, mi legyen a neve.
Én Billnek neveztem volna el.
Várj, Gladys mondta meg Máriának, hogy nevezze el a babát?
Nem, Gladys az angyal,
aki odamegy a pásztorokhoz, és azt mondja:
„Egy gyermek születik nekünk.”
Nekem! Nem nekik. Nekem!
Én szültem a babát.
Ez csak azt jelenti, hogy Jézus a világért van.
Mindannyiunkért születik egy gyermek, még a szegényekért is, mint...
a pásztorok, akiket játszotok.
Miért nem hagyták, hogy Mária elnevezze a gyerekét?
Mit csinált az angyal? Odajött, és azt mondta:
„Nevezd Jézusnak”?
- Igen. - Nem így volt.
Az angyal
azt mondja: „Így fogják nevezni: Csodálatos Tanácsos, Erős Isten,
Örökkévaló Atya, Békesség Fejedelme!”
Istenem! Ha ezt mind meg kellene írnia,
sosem jutna ki az első osztályból!
Annyira sajnálom!
Erre jártam, és gondoltam, benézek.
Megnézem az almaszósztortát.
Mondtam, hogy ne vedd hiába az Úr nevét!
Hogy lehetsz Mária, ha mindenkit megsértesz?
Azt hiszem, szünetet kell tartanunk.
Öt perc múlva találkozunk,
és újrakezdjük.
Mondtam, hogy katasztrófa lesz.
Bármikor szívesen átveszem Mária szerepét.
Ezt jó tudni, Alice.
Imogene, szabad...
Kimegyek a slozira,
és leveszem ezt a hülye jelmezt!
Hát itt van! Kell valami?
Ez egy kicsit... nem stimmel.
Minden szétesik.
Nem tudom, hogy egyáltalán összeállt-e valaha.
Nem lehetne Alice Mária?
Nem hagyhatjuk, hogy Herdmanék
elrontsák ezt a templom számára, és leégessenek téged.
Szerintem Imogene kikészült.
Csak túl kell jutnom ezen a próbán.
Meg tudjuk csinálni.
Tűz van!
Mi van már megint?
Miért?
Sűrű füst jön a mosdóból!
Oké. Fogjátok meg egymás kezét!
Fogjátok meg a szomszéd kezét, és...
Beth, vezesd kifelé a láncot!
Mindenki vegye fel a kabátját!
Alice!
Beth, drágám...
Gyerünk!
Jól vagy, drágám?
Füstszagot éreztem, amikor beléptem.
Füstszagot éreztél a mosdóban?
Menj apádhoz!
- Tudjuk, mi történt? - Herdmanék voltak.
Gyerünk, angyalok!
- Imogene, jól vagy? - Igen.
Félre! Újabb Herdman-tűz.
- Félek! - Tudom, drágám. Tudom.
Herdmanék? A templomban?
Igen. Az összes.
Uram, irgalmazz mindannyiunknak!
Micsoda katasztrófa! Csak a baj van!
Beth, keresd meg Herdmanéket!
- Rendben. - Kapd el őket!
Imogene?
És láttad Imogene Herdmant a mosdóban?
Ott volt.
És köztudott, hogy azok a gyerekek dohányoznak.
Szóval ez történt.
Anya, nem találom Herdmanékat.
Az előbb itt voltak, nem?
Mindenhol kerestem őket. Eltűntek.
Aztán Dianna látta Imogene-t ott állni.
A hely tele van füsttel.
Hahó! A lány dohányzik! Ő gyújtotta a tüzet.
Ez az utolsó csepp.
Ne vonjunk le elhamarkodott következtetést!
Hát nem lenne üdítő?
Az ő Máriája művelte ezt!
És még millió más dolgot is, tiszteletes!
Szeretné hallani?
- Most mi lesz, anya? - Nem tudom.
Most lefújják?
Lehet, hogy megpróbálják.
Grace azt mondta, az Úr Angyala olyan, mint egy képregényhős.
Ez valami Herdman-dolog?
Végig alsónadrágokról beszéltek.
A próbákon ők nem beszélnek alsónadrágról.
Az egy másik fiú volt.
Alice szerint Jézus meggyilkolásáról beszéltek.
Ez benne van a Bibliában.
Nem kéne itt lenniük.
- Nem. - Egyetértek.
Ahol füst van, ott tűz is van.
- Szó szerint. - Jó, emberek. Kérem önöket!
Maga végezte a munkát, nem ők.
Ha azt mondja, hogy minden rendben lesz, megbízom magában.
Sajnálom, de nem mondhatom ezt.
Hopkins tiszteletes, megtaláltuk a füst forrását!
Igen, uram?
Az almaszószos tortám!
De láttam a füstöt a mosdóból!
Ezért hívtam magukat!
Nem volt tűz a mosdóban.
De amíg mindenki idekint volt, a torta odaégett.
Köszönöm, uraim. Mindenki menjen haza!
Mára végeztünk. Oké?
Vége a jelmezes főpróbának.
Jól mondtam? Mára végeztünk?
Igen, jól mondta.
Senki sem kér bocsánatot?
Menjünk haza!
Szia, édesem!
Szia!
Szerintem remek munkát végzel, anya.
Kösz, édesem.
Bár szerintem más nem ért egyet veled.
Valószínűleg nem.
Azt hittem, valahogy meg tudom csinálni.
És hogy ez lehet minden idők legjobbja,
még Herdmanékkel is.
Túl késő lecserélni őket?
Nem hiszem, hogy az helyes lenne.
És az sem, ahogy azok a nők
beszélnek Herdmanékről.
Ne felejtsd el!
A történet lényege...
hogy Jézus Herdmanékért született,
épp annyira, mint értünk.
Semmi értelme nem lenne az egésznek,
ha elutasítanám őket.
De mi van, ha elrontják?
Valószínűleg elrontják.
De ez nem rólam szól.
Nagyon jól csinálod, anya.
Meglátjuk, mi lesz holnap este!
Mi az, édes?
Anya!
Imádkoztam, és egyetértek veled.
Meg kel tartanod Herdmanéket.
Kösz, drágám.
De nem tudom elérni a Herdman-házat.
Ki van kapcsolva?
Nem hinném.
Remélem, nem hallották, mit mondanak róluk.
Várjunk! Imogene kilépett?
- Nem tudom. - Hogy léphetett ki?
- Nem teheti ezt veled! - Minden rendben lesz, Beth.
Alice el tudja játszani Máriát. Minden rendben lesz.
Vagy olyan lesz, amilyen mindig volt.
Nem lehet olyan, amilyen mindig volt!
Beth, hová mész?
Beth!
Ezt magyarázd el!
Korábban csak Herdmanék nélkül
működhetett a műsor.
Most pedig csak velük.
Lehet, hogy anyám nem vezetett bizottságokat, nem vezetett vállalkozást,
nem viselt menő ruhát vásárlás közben,
de helyesen cselekedett, amikor senki más nem.
Úgyhogy most muszáj volt nekem.
És ez azt jelentette, hogy egyedül kell szembenéznem Imogene Herdmannel.
Szia, Gladys!
Beszélnem kell Imogene-nel.
Oké.
Mit akarsz?
Ennyi biciklizés után
azt hinné az ember, hogy tudom, mit mondjak.
Kattogott az agyam.
De amikor kinyitotta az ajtót, csak annyit tudtam kinyögni...
Szia!
Várj!
- Miért mentél el tegnap este? - Hideg volt odakint.
Próbálták kideríteni, mi történt.
Egy rakás idióta vakargatja a seggét.
Eldöntötték, hogy mi tettük, aztán néztek csak körül.
Nem, odaégettek egy tortát.
Nem számít. Tudták, hogy én voltam.
Azt hiszik, szivarozol. Azt hitték...
Hát persze.
Szivaroztál?
Igen.
Nem kéne dohányoznod.
- Értem. Szia! - Várj!
- Szerepelsz a műsorban? - Nem.
- Mi? - Nem csinálom.
De azt hittem, valaki más akarsz lenni.
Mint egy filmben.
A dolgok megváltoztak. Szia!
- Ha nem bánod... - De igen! Bánom! Nagyon bánom!
Anyám kiállt értetek. Harcolt értetek.
A város gyakorlatilag gyűlöli emiatt.
De mégis megtette. Mert fontosak vagytok neki.
Mit érdekel téged?
Amúgy sem akartál a műsorban látni.
Igaz?
- A dolgok megváltoztak. - Tényleg?
Anyám szeretné, ha te lennél Mária.
Oké?
Igen, mondtam neki, hogy ne adja neked a szerepet.
Adott neked egy esélyt.
Jönnek az emberek mindenhonnan,
és túl késő változtatni a szereposztáson,
és remélni, hogy csak a régi, unalmas műsor...
Nem tudom megtenni!
Sosem leszek az a lány a festményen.
De nem lehet egy festmény a színpadon.
Egy igazi emberre van szükségünk.
- Alice megcsinálja. - Igen. „Alice megcsinálja.”
Mindenki szereti Máriát,
mert édes és szép.
És én soha nem leszek...
Nem hiszed, hogy édes tudsz lenni, mert olyan kemény vagy.
A legkeményebb gyerek a világon, igaz?
De ha kiszállsz a műsorból, nem leszel sem édes, sem kemény.
Különben is, Máriát,
az igazi Máriát
nem érdekelte, mit gondolnak róla,
és a nehéz utat választotta, még ha ijesztő is volt.
Igazából te is ilyen vagy.
Kérlek, gyere el!
Anyukám kedvéért!
Még csak azért, hogy mindenkit feldühíts.
Sajnálom. Én Herdman vagyok. Nem vagyok Mária.
Legalább a gyertyák tökéletesek lesznek.
Nos...
itt vagyunk.
Megcsinálta. Legyen büszke rá!
Igaz, Beth?
Egyszer sem vettük át az egészet.
Nem tudom, mi lesz ma este.
Ha a Herdmanék megjelennek,
ez lehet a történelem első karácsonyi műsora,
ahol József és a bölcsek összevesznek,
Mária pedig meggyújt egy petárdát, és elrohan a babával.
- Szabad? - Persze.
- Kéz- és lábtörést! - Köszönöm.
Nem gondolja komolyan.
A színházban ezt mondják.
Mrs. Armstrong írt róla a jegyzetfüzetében.
Nézzenek oda!
Túl szoros.
Remekül nézel ki. Bemehetsz a színfalak mögé.
Nem hiszem, hogy eljönnek!
Azt hiszem, szükségem van Alice-re.
Értettem.
Alice!
Lehet, hogy ma este Máriát kell játszanod.
75. ÉVFORDULÓ
- Jól van, kezdjük! - Igen.
Shirley szárnya megbökött!
Semmi baj. Ha megfordul, bukj le!
Oké.
Mária és József felöltöztek, és kezdésre készek.
Remek, Alice.
Köszönöm, hogy eljöttek.
A műsor
75 éven át egy lehetőség volt,
hogy emlékeztessen minket arra, kiről szól a karácsony.
Idén
kicsit másképp alakult, mint terveztük.
Ami, bevallom, első alkalom a műsor történetében.
Őszintén...
annyi minden történt, amíg eljutottunk idáig,
hogy nem tudom, mi fog történni ma este.
De talán ez nem is rossz dolog.
Mert Mária és József sem voltak olyan biztosak benne.
Köszönöm, hogy eljöttek.
És boldog karácsonyt!
- Jól vagy? - Fogalmam sincs.
Oké.
Egy messzi jászolban
Nincs bölcső, sem ágy
Urunk, a Kisjézus
Ott fekszik szépen
A csillagok a fényes égen...
Mit csinál?
Lenéztek rá...
Mi a baj?
A Kisjézus
Alszik a szénán
A tehenek bőgnek
A kicsi felébred
De a Kisjézus...
Mi van rajta?
Hozott valamit otthonról.
Azt mondta, ha megteszi,
úgy fog kinézni, mint az igazi Mária.
Úgy néznek ki, mint a menekültek.
Igen.
Tényleg.
Augustus császár idejében kihirdették,
hogy az egész világot
megadóztatják,
és József Betlehembe ment feleségével, Máriával...
Ó, Betlehem kis városa
Ott látunk téged
Mély és álomtalan alvásod felett
Néma csillagok vonulnak el
Sötét utcáid mégis ragyognak
Az örök fény...
Miért büfizteted a babát?
Így segítettem Gladysnek kisbaba korában.
Találkozik benned ma este...
Még ilyet!
Úgy büfizteti a Kisjézust, mintha szélgörcse volna!
Ez nem volt a programban.
Nekem tetszik.
Szerinted a Kisjézust nem kellett büfiztetni?
Ő...
Pásztorok tanyáztak a vidéken,
kint a szabad ég alatt,
és éjnek idején őrizték nyájukat.
Míg a pásztorok vigyázták nyájukat
Mind a földön ültek
Az Úr angyala leszállt
És dicsőség ragyogott reájuk
És megjelent nekik az Úr angyala.
Megjelent nekik az Úr angyala.
Hé!
Egy gyermek születik nektek!
Mire vártok? Menjetek, nézzétek meg a babát!
Siessetek!
Mi, a három királyok
Messziről hozunk ajándékot
Földeken és forrásokon át
Mocsáron és hegyen át...
Tudtam, hogy ez lesz!
Nincs náluk sem tömjén, sem mirha, sem arany!
Valami mást hoztak,
és azonnal tudtam, honnan van.
Valószínűleg nem is szeretik a sonkát!
De igen. Imádják a sonkát.
A sonkám szerepel a darabban!
Amikor Jézus megszületett,
bölcsek jöttek napkeletről, hogy imádják,
és aranyat, tömjént és mirhát hoztak.
El kellett volna menniük! Tönkreteszik az egészet!
Logikus,
hogy a bölcsek leüljenek pihenni.
Hosszú utat tettek meg.
Azt várod, hogy átadják a sonkát, és elmennek?
Nem sonkát hoztak!
Miféle gyermek ez, ki itt pihen
Mária ölében?
Kit az angyalok...
Ami az egész tönkretételét illeti,
nekem úgy tűnt,
hogy Herdmanék sokat javítottak a műsoron.
Csupán azzal, hogy természetesen viselkedtek.
Például megbüfiztették a babát.
Vagy rájöttek, hogy a sonka jobb ajándék,
mint egy csomó parfüm vagy olaj.
Általában mire eljutottunk a Csendes éjig,
annyira elegem volt az egészből,
hogy alig vártam, végre vége legyen.
De most nem így éreztem.
Szinte azt kívántam, hogy a műsor
folytatódjon Herdmanék vezetésével,
hogy lássam, mi másra képesek még.
Rájöttem, hogy még sosem láttam a betlehemezés lényegét.
De Imogene segített tisztábban látni, mint bármikor.
Csendes éj
Drága szent éj
Mindenek
Álma mély
Nincs fent más, csak a drága, szent pár...
Aztán megtörtént.
Mindenki arra várt, hogy Herdmanék
valami teljesen váratlant tegyenek.
És persze...
Nézd!
Sír.
Mária sír.
Abban a pillanatban...
Imogene Herdman először tapasztalta meg
az igazi karácsonyi történetet.
És ezáltal mi is.
Uram, születésedkor
Hát...
tényleg ez volt a minden idők legjobb karácsonyi műsora.
Hajoljatok meg!
Hajoljatok meg! Nektek tapsolnak.
Köszönöm.
Mindenki egyetértett, hogy ez minden idők legjobb műsora,
de senki sem tudta pontosan, miért.
Egy dolgot biztosan tudtam,
amiatt, hogy anya megértette
a karácsony történetét,
Herdmanék végre megkapták azt, amire a legnagyobb szükségük volt.
Egy közösséget.
De ők is adtak nekünk valamit, amire mindig is szükségünk volt.
Éveken á, amikor a karácsony csodájára gondoltam,
és Jézus születésének rejtélyére, sosem értettem igazán.
De most már nem is tűnt olyan rejtélyesnek.
Amikor Imogene megkérdezte, miről szól a műsor,
azt feleltem, hogy Jézusról.
De ez csak egy része volt.
Egy újszülöttről szól,
és koldusszegény anyjáról és apjáról,
akik nagy bajban vannak.
Se pénzük, se szállásuk, se orvosuk,
senkit sem ismernek, nem tisztelik őket.
De Isten őket választotta, hogy segítsenek megváltoztatni a világot.
Ami Imogene-t illeti,
úgy tűnt, a karácsony hirtelen maga alá gyűrte.
Kösz, hogy visszajöttél.
Te kényszerítettél.
Nem hiszem.
Itt a sonkátok. Remek kellék.
Nem kellék volt. A fiúk ajándéka.
És...
Van még valamim.
Gondoltam, ideje ezt visszaadni.
Kösz.
Most, hogy vége a műsornak,
valószínűleg nem terveztek újra idejönni.
De talán eljöhetnétek jövő héten.
Csak legyen nasi!
Pontosan stimmel.
Igaz?
Mi?
A festmény.
Hogy értette, hogy pontosan stimmel?
Nem tudom.
Szerintem Imogene-nek tetszett Mária ideája a festményen.
Olyan tisztának látszott.
Mintha soha nem csinált volna mást,
csak megszülte Jézust szenteste.
Imogene egyszer azt mondta nekem:
„Én nem vagyok Mária.”
De számomra...
Mária mindig úgy fog kinézni, mint Imogene Herdman.
Ezért...
még ennyi év után is ezt a takarót használjuk.
ÉVES MEGHALLGATÁS A KARÁCSONYI MŰSORRA
Most,
hogy tudjátok,
miért olyan fontos a műsor...
Nem tudom, akar valaki szerepet?
Hű, mennyi kezet látok!
Szerencsére
sok szerepünk van, és nincs kis szerep.
Szülők, ha szeretnétek,
vigyetek át mindenkit
a szentélybe, a válogatáshoz!
Kiosztjuk a szerepeket,
és meglesz az első próba.
Oké, nyomás!
Felpróbálhatom azt?
Az Gladys szárnya volt.
Nem engedi, hogy más hordja.
De ha leszaladsz, találunk neked egy újat.
„Hé! Egy gyermek születik nektek!”
VÉGE
Ollie Herdman állatorvos lett,
macskafélék kutatására specializálódott.
Claude Herdman tanár.
A diákjai nem mernek káromkodni a közelében.
Leroy Herdman párszor börtönbe került,
de már jobban van.
(Őszintén, hat Herdmanből egy nem rossz arány)
Gladys Herdman légiutas-kísérő.
Az utasai mindig odafigyelnek rá.
Ralph Herdman a középnyugat legnagyobb templomának lelkésze.
Legutóbbi prédikációjának címe: „De mi a helyzet Heródessel?”
Imogene Herdman szerepelt néhány filmben,
mielőtt a karácsonyi műsort rendezője lett Ralph templomában.
Jelenleg öt gyermek anyja,
és senkinek sem kell találgatni, hol lehet.
Feliratok magyar szövege: Vincze Ágnes